বিধানসভা নির্বাচনে তৃতীয় দল হওয়া সত্ত্বেও জেডিএসকে বাড়তি সুবিধা দিয়েছে কংগ্রেস। ২২২ আসনের বিধানসভায় মাত্র ৩৮ জন বিধায়ক সমৃদ্ধ দলই পেয়েছে রাজ্যের মুখ্যমন্ত্রী। শুধু তা-ই নয়, মন্ত্রিত্ব নিয়ে দরকষাকষিতে জেডিএসের কার্যত সব দাবি মেনে নিয়েছে কংগ্রেস। অর্থ, আবগারি, বিদ্যুৎ এবং পূর্তের মতো গুরুত্বপূর্ণ দফতর এখন জেডিএসের হাতে। তুলনামূলক কম গুরুত্বের দফতর নিজেদের হাতে রেখেছে কংগ্রেস। অথচ বিধানসভা নির্বাচনে ৭৮টি আসন জিতে দ্বিতীয় বড়ো দল ছিল কংগ্রেসই। এই জোটে বৃহত্তম দলও বটে। কিছু দিন আগে আরআর নগর উপনির্বাচনে জিতে কংগ্রেসের বিধায়ক সংখ্যা এখন ৭৯।